Gorɨxo ámá ayo ayairɨrí̵ wiŋí̵ eŋagɨ nánɨ nene enɨ re yaiwipaxí̵rɨnɨ , “ Xwɨyí̵á xí̵o xámɨ re nɨrɨrɨ réroáragí̵ , ‘ Gí̵ ámáyí̵ ŋwí̵ ikaxí̵pimɨ nɨxí̵dɨróná píránɨŋí̵ e imóní̵í̵rɨxɨnɨ . ’ réroáragí̵pɨ xí̵o wimónɨŋí̵pɨ tí̵nɨ xɨxenɨ imónɨŋí̵manɨ . ” yaiwipaxí̵rɨnɨ . Ayɨnánɨ Bɨkwí̵yo dánɨ re nɨrɨnɨrɨ eánɨnɨ , “ Ámɨnáonɨ re seararɨŋɨnɨ , ‘ Arí̵á époyɨ . Gorɨxonɨ gí̵ ámá Isɨrerɨyí̵ tí̵nɨ Judayí̵ tí̵nɨ nánɨ xwɨyí̵á “ Nionɨ e e nɨseaiimí̵árɨnɨ . ” sɨŋí̵ bɨ réroárɨmí̵á nánɨ aŋwɨ erɨnɨ .
